Source: http://www.finlex.fi/fi/laki/ajantasa/1987/19870820
Timestamp: 2020-02-16 22:59:58+00:00

Document:
Avioliittoasetus 820/1987 - Ajantasainen lainsäädäntö - FINLEX ®
Olet tässä: Finlex › Lainsäädäntö › Ajantasainen lainsäädäntö › Vuosi 1987 › 6.11.1987/820
Oikeusministerin esittelystä säädetään 13 päivänä kesäkuuta 1929 annetun avioliittolain (234/29) 16 §:n 2 momentin, sellaisena kuin se on 16 päivänä huhtikuuta 1987 annetussa laissa (411/87), ja avioliittolain voimaanpanosta ensiksi mainittuna päivänä annetun lain (235/29) 16 §:n nojalla:
Avioliiton esteet tutkitaan käyttämällä väestötietojärjestelmästä saatuja tietoja kihlakumppaneista. (28.7.1999/832)
Jos 1 momentissa tarkoitetut tiedot eivät ole avioliiton esteiden tutkijan käytettävissä, tutkijan on viran puolesta pyydettävä tutkinnassa tarvittavat tiedot siltä avioliiton esteiden tutkijalta, jonka käytössä ne ovat.
Jos avioliiton esteiden tutkija katsoo avioliittolain (234/1929) 108 §:n 3 momentin nojalla, että avioliiton esteet voidaan tutkia Suomen lakia soveltaen, selvitykseen, jonka kihlakumppanin tulee antaa avioliiton esteiden tutkijalle, sovelletaan, mitä 2 §:ssä säädetään.
Avioliiton esteiden tutkijan on pidettävä luetteloa avioliiton esteiden tutkinnoista. Luettelo kootaan avioliittolain (234/1929) 13 §:n 1 momentissa tarkoitetuista todistuksista.
Jos siviilivihkimisen toimittaa henkilö, jolle Digi- ja väestötietovirasto tai Ahvenanmaan valtionvirasto on avioliittolain 17 a §:n 2 momentin nojalla myöntänyt vihkimisoikeuden, vihkiminen toimitetaan kotona tai muussa soveliaassa paikassa ja ajankohtana, josta vihkijä ja kihlakumppanit ovat keskenään sopineet. (19.12.2019/1322)
Vihkijän on viipymättä ilmoitettava vihkimisestä väestötietojärjestelmään. (14.2.1997/134)
Kun oikeusministeriöltä haetaan lupaa avioliittolain 9 §:ssä tarkoitettuun avioliittoon, oikeusministeriön on tarvittaessa annettava hakijoille tieto käytettävissä olevasta perinnöllisyysneuvonnasta sekä sen toimipaikoista.
Kun avioeroasia avioliittolain 29 §:n nojalla lykätään jatkokäsittelyyn, tuomioistuimen on annettava kummallekin puolisolle kirjallinen ilmoitus siitä, miten asia on harkinta-ajan kuluttua saatettava jatkokäsittelyyn. Lisäksi on annettava kirjallinen selostus perheasioiden sovittelusta ja perheasioiden sovittelijoiden toimipaikoista.
Kummallekin puolisolle on annettava kirjallinen ilmoitus avioeroon tuomitsemisesta. (29.8.2002/776)
14–15 § on kumottu A:lla 17.3.2005/169.
1) 150 euroa, jos vihkiminen toimitetaan valtion virastojen aukiolosta annetun asetuksen (332/1994) 1 §:ssä säädettynä aukioloaikana;
2) 250 euroa, jos vihkiminen toimitetaan muuna kuin 1 kohdassa tarkoitettuna ajankohtana.
Maksua ei kuitenkaan peritä, jos vihkiminen toimitetaan 1 momentin 1 kohdassa tarkoitettuna aukioloaikana sairaalassa, josta vihittävä ei voi terveyttään vaarantamatta poistua, tai suljetussa laitoksessa. (25.9.2008/613)
Avioliittolain 17 c §:n nojalla perittävä korvaus siviilivihkimisen toimittamisesta aiheutuneista matkakustannuksista määräytyy valtion matkustussäännön mukaan. Matkakustannusten korvaus peritään myös, jos vihkiminen suoritetaan vihkijän toimitiloissa, mutta muulloin kuin 16 §:n 1 momentin 1 kohdassa tarkoitettuna aukioloaikana.
1) avioliittolain 11 §:n 1 momentissa tarkoitettu pyyntö sekä 12 §:n 1 momentissa tarkoitettu vakuutus ja 2 momentissa tarkoitettu ilmoitus;
2) avioliittolain 13 §:n 1 momentissa tarkoitettu todistus toimitetusta avioliiton esteiden tutkinnasta; sekä
3) 10 §:n 2 momentissa tarkoitettu vihkimisilmoitus.
Digi- ja väestötietovirasto vahvistaa lomakkeiden kaavat sekä antaa kaavojen ja lomakkeiden käyttöä koskevat määräykset. (19.12.2019/1322)
Avioliiton esteiden tutkijat ja vihkijät saavat 2 momentissa tarkoitetut kaavat ja lomakkeet maksutta Digi- ja väestötietovirastosta tai sen tehtäviä hoitavalta viranomaiselta. Avioliiton esteiden tutkijan on pidettävä 1 momentin 1 kohdassa tarkoitettuja lomakkeita kihlakumppanien saatavana. (19.12.2019/1322)
Ulkoministeriön ja opetus- ja kulttuuriministeriön tulee tehdä avioliittolain 112 tai 113 §:n nojalla antamastaan vihkimisoikeudesta ja sen peruuttamisesta ilmoitus Digi- ja väestötietovirastolle, joka Ahvenanmaan valtionviraston ohella pitää Digi- ja väestötietoviraston eräistä henkilörekistereistä annetussa laissa (1156/2019) tarkoitettua vihkimisoikeusrekisteriä. Ilmoituksen tulee sisältää ne tiedot, jotka mainitun lain 7 §:n mukaan merkitään vihkimisoikeusrekisteriin.
18 a § on kumottu A:lla 25.9.2008/613.
2) 26 päivänä maaliskuuta 1982 annetun väestökirjanpidon paikallishallinnon maksuasetuksen (222/82) 6 §:n 1 b kohta, sellaisena kuin se on 21 päivänä marraskuuta 1986 annetussa asetuksessa (848/86).
Avioliittolain ja sen voimaanpanosta annetun lain soveltamisesta annetun asetuksen 26 §:ssä, sellaisena kuin se on 30 päivänä marraskuuta 1979 annetussa asetuksessa (852/79), tarkoitetuista asiakirjoista ei kuitenkaan julkaista Virallisen lehden liitteenä luetteloa vuodelta 1987, vaan vastaavat tiedot talletetaan tämän asetuksen 15 §:ssä tarkoitettuun avioehtoasioiden rekisteriin 31 päivään maaliskuuta 1988 mennessä.
Tämän asetuksen voimaan tullessa tuomioistuimessa vireillä oleviin asioihin sovelletaan tämän asetuksen voimaan tullessa voimassa olleita säännöksiä
Tämän asetuksen täytäntöönpanoa varten tarpeellisiin toimenpiteisiin voidaan ryhtyä ennen asetuksen voimaantuloa.
1 luku - Avioliiton esteiden tutkinta1 § 2 § 3 § 4 § 5 § 5 a § 5 b § 5 c § 6 § 2 luku - Vihkiminen6 a § 7 § 8 § 9 § 10 § 11 § 11 a § 3 luku - Erinäisiä säännöksiä 12 § 13 § 14–15 § 16 § 16 a § 17 § 18 § 18 a § 4 luku - Voimaantulo 19 § 20 § Muutossäädösten voimaantulo ja soveltaminen:15.2.1991/334:26.4.1991/770:7.5.1993/422:27.5.1994/392:14.2.1997/134:28.7.1999/832:21.2.2002/139:29.8.2002/776:20.2.2003/147:17.3.2005/169:25.9.2008/613:10.11.2016/951:9.2.2017/98:19.12.2019/1322:

References: § 2
 § 3
 § 4
 § 5
 § 5
 § 5
 § 5
 § 6
 § 2
 § 7
 § 8
 § 9
 § 10
 § 11
 § 11
 § 3
 § 13
 § 14
 § 16
 § 16
 § 17
 § 18
 § 18
 § 4
 § 20